Ντάνιελ Λάρσον

Ο Ντάνιελ Λάρσον (γεννήθηκε στις 25 Ιανουαρίου 1987) είναι Σουηδός ποδοσφαιριστής, ο οποίος αγωνίζεται ως δεξιός πλάγιος επιθετικός για τον Απόλλωνα Λεμεσού. Ο νεότερος αδερφός του είναι ο Σαμ Λάρσον παίκτης της Φέγενορντ.

Αγωνίστηκε με μεγάλη επιτυχία για 1 1/2 χρόνο στον Άρη Θεσσαλονίκης και σε 39 συμμετοχές σημείωσε 6 τέρματα.

Συλλογική καριέρα

ΜΚ Χέκεν 
Ο Λάρσον ξεκίνησε την επαγγελματική του καριέρα το 2002 με τη Χέκεν στην Σούπερεταν, τη δεύτερη κατηγορία της Σουηδίας. Τα δώδεκα γκολ του στην τελευταία του σεζόν με την Χέκεν βοήθησαν το σύλλογο να προβιβαστεί στην Αλσβένσκαν. Το 2009, έφυγε από την Χέκεν και πήρε μεταγραφή στην Μάλμε ΦΦ.

Μάλμε 
Σκόραρε το πρώτο του γκολ για τη Μάλμε στις 19 Απριλίου 2009, στον δεύτερο αγώνα εντός έδρας της σεζόν, έχοντας αντίπαλο την Τρέλεμποργκς ΦΦ. Για τη σεζόν 2009 ήταν ο κορυφαίος σκόρερ για την ομάδα του με 11 τέρματα, ενώ ήταν και ο τρίτος καλύτερος σκόρερ του πρωταθλήματος. Στην Αλσβένσκαν 2010 (πρώτη κατηγορία Σουηδίας) ο Λάρσον ήταν ένας από τους σημαντικότερους παίκτες της πρωταθλήτριας Μάλμε ΦΦ. Για άλλη μια φορά σκόραρε 10 γκολ και βοήθησε σε άλλα 10.

Ο Λάρσον σκόραρε το γκολ της ομάδας του στο πρώτο παιχνίδι του τρίτου προκριματικού γύρου στο Τσάμπιονς Λιγκ 2011-12 όπου η ομάδα του κέρδισε τους Ρέντζερς Γλασκώβης στο στάδιο Άιμπροξ. Ήταν ο πρώτος σκόρερ στην σεζόν 2011 για τη Μάλμε, με 6 γκολ και 9 ασίστ, ενώ στη σεζόν 2012 είχε μόνο 4 γκολ σε 30 αγώνες. Στις 7 Νοεμβρίου 2012, ανακοινώθηκε ότι ο Λάρσον θα κάνει ελεύθερη μεταγραφή στην Ρεάλ Βαγιαδολίδ,  όταν το συμβόλαιο του με την Μάλμε θα έληγε την 1η Ιανουαρίου 2013.

Βαγιαδολίδ 
Στην Ρεάλ Βαγιαδολίδ αγωνίστηκε το 2013-2014, κάνοντας 46 εμφανίσεις και σκοράροντας 3 γκολ.

Διακρίσεις

Σουηδία 

 Αλσβένσκαν: 2010 (Μάλμε ΦΦ)

Τουρκία 

 Κύπελλο Τουρκίας: 2017-18 (Ακχισάρσπορ)

Παραπομπές 

Ποδοσφαιριστές Άρη Θεσσαλονίκης
Ποδοσφαιριστές Ακχισάρ Μπελεντίγιεσπορ
Ποδοσφαιριστές Γκαζιάντεπσπορ
Ποδοσφαιριστές Έσμπιεργκ ΦΒ
Ποδοσφαιριστές Γρανάδα ΚΦ
Ποδοσφαιριστές Ρεάλ Βαγιαδολίδ
Ποδοσφαιριστές Μάλμε ΦΦ
Ποδοσφαιριστές ΜΚ Χέκεν
Ποδοσφαιριστές Σούπερ Λιγκ Ελλάδας
Ποδοσφαιριστές Σούπερ Λιγκ Τουρκίας
Ποδοσφαιριστές Πριμέρα Ντιβιζιόν
Ποδοσφαιριστές Άλσβενσκαν
Ποδοσφαιριστές Σούπερεταν
Ξένοι ποδοσφαιριστές στην Ελλάδα
Ποδοσφαιριστές Εθνικής Σουηδίας
Σουηδοί ποδοσφαιριστές
Σουηδοί ποδοσφαιριστές στο εξωτερικό
Ξένοι ποδοσφαιριστές στην Τουρκία